Statsdumaen blev oprettet i 1906 og var Ruslands første valgte parlament. De første to forsøg af Zar Nikolaj II fungerede ikke og blev opløst efter få måneder. Den tredje duma var den eneste der kom til at sidde til slutningen af valgperioden på 5 år. Efter en valgreform i 1907 var dumaen stort set kun sammensat af medlemmer af de øvre klasser, de radikales indflydelse i dumaen var næsten blevet fjernet. Dumaens oprettelse efter 1905-revolutionen var en betydelig ændring af den russiske enevælde. Dumaen fik senere en vigtig indflydelse på russisk historie som en af de bidragende faktorer i februarrevolutionen, der førte til afskaffelsen af enevælden i Rusland.